cyanic-selkie/wikianc huggingface dataset:
סוללת גרינס לודג'
סוללת גרינס לודג (אנגלית: Green's Lodge Battery) היא סוללת ארטילריה בגיברלטר. היא נמצאת בצד הצפוני של צוק גיברלטר בקצה הצפוני של שמורת הטבע הצוק העליון, מעל לסוללת פרינגדונס. ידועה גם בשם הסוללה העליונה. סוללת גרינס לודג' נקראת על שמו של הגנרל סר ויליאם גרין, ששירת בגיברלטר במשך 22 שנים, רובם כמהנדס הראשי של גיברלטר. בשנת 1776 הוצבו לראשונה תותחים בסוללה. הסוללה היא רכוש של משרד ההגנה הבריטי.
היסטוריה
הסוללה נבנתה בשנת 1776 ומוקמו בה חמישה תותחים שירו קליעים במשקל 24 פאונד. מספר התותחים ירד לאחר מכן לשניים. הסוללה הייתה בשימוש פעיל בעת המצור הגדול על גיברלטר (1779 – 1783). ההצלחה הניכרת של התקיפות מסוללת גרינס לודג' בעת המצור הגדול גרמו למהנדסים הבריטים לבנות סוללה נוספת במידל היל - סוללת רוק גאן, שכיום היא רכוש של משרד ההגנה הבריטי.
בתחילת המאה ה-20 נבנתה עמדת תצפית במקום; מאוחר יותר במהלך מלחמת העולם השנייה נבנתה עמדת תצפית נוספת.
הסוללה כיום היא ברובה במצב עלוב, והסוללה עצמה וכן המבנים שמסביבה נטושים ומוזנחים. כל המקום מכוסה בחצץ, ועיזים משוטטים בו. ניתן לצפות מהסוללה על בית הקברות של גיברלטר, על נמל התעופה גיברלטר ועל העיירה לה לינאה דה לה קונספסיון שבספרד.
ויליאם גרין
סוללת גרינס לודג' נקראת על שמו של הגנרל ויליאם גרין. גרין היה קצין בצבא הבריטי ששירת באירופה ובקנדה עד לשנת 1761, אז מונה למהנדס בכיר בגיברלטר. בשנה לאחר מכן הוא מונה לדרגת לויטננט קולונל.
גרין תכנן והוציא לפועל מספר תוכניות צבאיות בצוק, ובשנת 1770 הוא מונה למהנדס הראשי של גיברלטר. הרעיון שלו להקמת יחידת טכנאים צבאיים שתחליף את הטכנאים האזרחים שעד כה בנו את המבנים הצבאיים, נשאה פרי והיחידה הוקמה בשנת 1772. גרין קיבל דרגת קולונל בשנת 1777, ועלה לדרגת מייג'ור גנרל לפני שעזב את גיברלטר.
הוא שירת כמהנדס הראשי בזמן המצור הגדול על גיברלטר, כאשר הוא תכנן, הוציא לפועל ותיקן ביצורים במהלך המצור. גרין שירת בגיברלטר למשך 22 שנים, מ-1761 ועד ל-1783. לאחר מכן מונה גרין למהנדס הראשי של בריטניה הגדולה. בשנת 1798 הוא מונה לדרגת גנרל.
הערות שוליים
כל המקורות בשפה האנגלית.
אייזיאה מיילס
אייזיאה מיילס (באנגלית: Isaiah Miles; נולד ב-9 ביוני 1994) הוא כדורסלן אמריקאי, המשחק בעמדת הסמול פורוורד והפאוור פורוורד בהפועל חולון.
קריירת תיכונים ומכללות
מיילס שיחק ארבע עונות באוניברסיטת סנט ג'וזף. תחילה שותף כשחקן משלים והשיג בהדרגה יותר זמן משחק עד שבשתי עונותיו האחרונות כבר היה שחקן מוביל. בעונתו הראשונה בתור שחקן חמישייה, הוא העמיד ממוצעים של 10.7 נקודות ו-5.1 ריבאונדים.
בעונתו האחרונה, העמיד מיילס ממוצעים של 18.1 נקודות ו-8.1 ריבאונדים למשחק ומכללתו זכתה באליפות המחוז. בסיבוב הראשון בטורניר אליפות המכללות בכדורסל, קלע מיילס שלשת ניצחון 9 שניות לסיום מול אוניברסיטת סינסינטי. מיילס נבחר לחמישייה השנייה במחוז ולשחקן המשתפר. מיילס עבד על כושרו והצליח להוריד 9 קילו במהלך העונה. במהלך הקריירה במכללה, העמיד מיילס ממוצעים של 10.3 נקודות ו-4.7 ריבאונדים למשחק ב-107 משחקים בהם שותף אשר מתוכם פתח ב-68. בנוסף סיים מיילס תואר ראשון באוניברסיטת סנט ג'וזף.
קריירה מקצועית
בשנת 2016, לאחר שלא נבחר בדראפט ה-NBA, החל לשחק מיילס בדאלאס מאבריקס במהלך ליגת הקיץ של ה-NBA.
ב-24 ביולי 2016, חתם מיילס בדיז'ון באסקט מהליגה הצרפתית. ב-34 משחקים בקבוצה, הוא העמיד ממוצעים של 12.2 נקודות ו-4.9 ריבאונדים למשחק. לאחר העונה שיחק מיילס בפילדלפיה 76' במהלך ליגת הקיץ.
ב-17 ביוני 2017, חתם מיילס חתם באושאק ספורטיף מהליגה הטורקית. ב-16 משחקי ליגה, הוא העמיד ממוצעים של 10.7 נקודות, 3.6 ריבאונדים ו-1.1 אסיסטים. בקיץ חזר מיילס לפילדפיה ושיחק במדיה פעם נוספת במסגרת ליגת הקיץ. מיילס שיחק חמישה משחקים ומתוכם פתח בשניים. הוא סיים שני בקבוצה בנקודות עם 10.4 למשחק כשקלע ב-47.6 אחוזים ל-3.
ב-21 ביולי 2018, חזר מיילס לצרפת וחתם בלימוז'. הוא נבחר לשחקן המצטיין בסיבוב הרביעי ביורוקאפ לאחר שקלע 23 נקודות והוריד 7 ריבאונדים מול טופאש בורסה. בליגה הצרפתית העמיד מיילס ממוצעים של 9.2 נקודות, 3.8 ריבאונדים ו-1.1 אסיסטים ב-34 משחקים, מה שעזר לקבוצתו לסיים במקום השביעי בליגה. מיילס הפסיד עם לימוז' למונקו בסיבוב הראשון של הפלייאוף. ביורוקאפ העמיד מיילס ממוצעים של 10.3 נקודות ו-3.3 ריבאונדים למשחק ב-14 משחקים.
בקיץ שיחק מיילס באורלנדו מג'יק במסגרת ליגת הקיץ והעמיד ממוצעים של 6.3 נקודות ו-2.3 ריבאונדים בארבעה משחקים. ב-8 באוגוסט 2019, חתם מיילס בפילדלפיה 76', אך ב-19 באוקטובר אותה שונה שוחרר מיילס ועבר לדלאוור בלו קואוטס, קבוצת הבת של פילדלפיה מליגת הפיתוח של ה-NBA. ב-21 בינואר 2020 שוחרר מיילס מהקבוצה. ב-11 משחקים בהם שותף, הוא העמיד ממוצעים של 6.1 נקודות ו-2.2 ריבאונדים למשחק.
ב-26 בפברואר 2020 חתם מיילס עד תום העונה בשולה באסקט הצרפתית, אך בעקבות פציעה הוא לא רשם הופעה בקבוצה.
ב-15 באוגוסט 2020, חתם מיילס בהפועל חולון מהליגה הישראלית.
בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. בנוסף זכה בתואר ה-MVP של הפיינל פור של הטורניר
חקייניים
ציפורים אלה קיבלו את שמן עקב מנהגן לחקות שירת ציפורים אחרות וכן כמה מיני חרקים וצפרדעים.
חביב חביבו
מוחמדו חביב חביבו (בצרפתית: Mouhamadou Habib Habibou; נולד ב-16 באפריל 1987) הוא כדורגלן מהרפובליקה המרכז-אפריקאית המשחק בעמדת החלוץ בפוליטכניקה יאשי. בנוסף הוא גם בן דודו של השחקן ז'ופרה קונדוגביה.
קריירה
חביבו התחיל את הקריירה שלו במחלקת הנוער של פריז סן-ז'רמן. בגיל 18 הצטרף לשרלרואה מליגת העל הבלגית. בינואר חביבו הושאל לטוביזה עד לסיום העונה, בקדנציה זו כבש 10 שערים ב-13 משחקים. בינואר הושאל לסטיאווה בוקרשט מליגת העל הרומנית.
בשנת חביבו חתם בזולטה ורכם, בשנת  חביבו נבחן בוסטהאם יונייטד ואף סיכם בברייטון אנד הוב אלביון, אך בסופו של דבר נשאר בזולטה. בינואר חביבו הושאל ללידס יונייטד מהפוטבול ליג צ'מפיונשיפ עד לסיום העונה. בינואר חביבו חתם בגנט.
ב-1 בספטמבר 2014 חביבו חתם בסטאד רן מליגת העל הצרפתית. בינואר הושאל לגזיאנטפספור מליגת העל הטורקית.
בינואר חתם לשנתיים בלאנס.
בקיץ חתם בקטר מליגת העל הקטרית.
ב-23 בספטמבר 2019 חתם בלוקרן.
ב-18 בפברואר 2020, חביבו חתם בפוליטכניקה יאשי מליגת העל הרומנית.
קריירה בינלאומית
באוקטובר חביבו זומן לראשונה לסגל נבחרת הרפובליקה המרכז-אפריקאית, אך רק ב-4 בספטמבר 2016 הוא ערך את הופעת הבכורה שלו בנבחרת בהפסד 4-1 לרפובליקה הדמוקרטית של קונגו.
מלון בראשית
מלון בראשית הוא מלון בוטיק יוקרתי של רשת מלונות ישרוטל, השוכן במצפה רמון. המלון, שנחנך בשנת 2011, ממוקם על שפת מכתש רמון, מעל מעלה העצמאות שבכביש 40.
המלון, ממתג את עצמו כ"מלון נופש מדברי יוקרתי", הוקם בהשקעה של 180 מיליון ש"ח הכוללים סיוע ממשלתי בסך 21 מיליון ש"ח. הוא משתרע על-פני שטח של 50 דונם ושירות קרוניות גולף זמין להעברת האורחים בשטחו. במלון 111 חדרים וב-39 מהם בריכות שחייה פרטיות בשטח של 12 עד 40 מ"ר. שתי בריכות השחייה המרכזיות שוכנות על שפת המכתש. חדרי המלון הסטנדרטיים גדולים במיוחד ושטחם הוא 42 מ"ר. הם ערוכים ב-40 מבנים בני קומה בודדת או שתי קומות, העשויים אבן ועץ כך שיטיבו להשתלב בנוף. בעיצוב המלון נעשה מאמץ שלא לפגוע בנוף המדברי, על עצי השיטה המאפיינים אותו, ואין במלון צמחייה, ערוגות פרחים ומזרקות. כל התשתיות הן תת-קרקעיות והגדר ההיקפית של המתחם נמוכה ומאפשרת ליעלים לרעות בשטחו. עם השירותים שמציע המלון נמנים ספא, גן ילדים, אולם כנסים, מסעדות ובר, חדר כושר ומגרשי טניס. במלון מועסקים כ-230 עובדים.
בשנת 2012 היה המלון היחיד בישראל שנכלל בידי קונדה נאסט טראבלר ברשימת 60 המלונות הטובים בעולם.
יועצת הלכה
הכשרת יועצות ההלכה
יועצות ההלכה מוכשרות בתוכנית קרן אריאל במדרשת נשמת וכן בשלוחה של מדרשת נשמת בארצות הברית. התוכנית הוקמה ביוזמתה של הרבנית חנה הנקין בשנת 1999 כדי לתת מענה לנשים המחפשות כתובת נשית בשאלות בנושאי טהרת המשפחה. התוכנית נמשכת שנתיים ובמהלכם לומדות התלמידות הלכות נידה בצורה נרחבת ומעמיקה ובמקביל משתלמות בנושאי בריאות האישה.
במסגרת הכשרת יועצות ההלכה, מועברים שיעורים שבועיים על ידי הרב יעקב ורהפטיג והרבנית נועה לאו ובנוסף ישנם שיעורים המועברים על ידי מרצים אורחים הן מהתחום הרבני והן מתחומי בריאות האישה ובריאות הנפש.
בסיום הלימודים שנמשכים שנתיים, נבחנות התלמידות בעל-פה בחינה מקיפה בפני ארבעה תלמידי חכמים, ונדרשות להוכיח בקיאות בהלכות טהרת המשפחה מספרות חז"ל, דרך השולחן ערוך וספרות הפוסקים ועד להלכה למעשה. לאחר שעמדו יועצות ההלכה בכל המבחנים, הן מקבלות תעודת "יועצת הלכה", המסמיכה את הנשים לייעץ ולתת הכוונה בנושאי טהרת המשפחה ובנושאים הקשורים לכך.
תכנית זו היא ראשונה מסוגה בעולם ההלכתי ובעולם הלימוד הנשי. בשנת תשע"ו הגיע מספר יועצות ההלכה המוסמכות למאה.
פעילות יועצות ההלכה
אתר האינטרנט והקו הפתוח של יועצות ההלכה מאפשרים לנשים לפנות בשאלות הלכתיות, בצורה אינטימית ואנונימית, לדמות נשית המהווה סמכות הלכתית ולקבל ממנה מענה מקצועי וליווי בשמירת טהרת המשפחה ונושאים בריאותיים נלווים.
בנוסף לאפשרות לשאול שאלה אנונימית באתר האינטרנט, ישנם דפי מידע רבים בנושאים הקשורים לטהרת המשפחה וכן שאלות נבחרות שנענו על ידי יועצות ההלכה. אתר האינטרנט מועל במספר שפות- עברית, אנגלית, צרפתית וספרדית.
כל פעילות יועצות ההלכה נעשית בליווי הלכתי של הרב יעקב ורהפטיג (וכן הרב יהודה הנקין, עד לפטירתו). כמו כן, במקרה של שאלות רפואיות שמתעוררות, ישנה רופאה שהוסמכה כיועצת הלכה והיא זאת שמהווה את הכתובת עבור שאלות שדורשות ידע רפואי מתקדם.
יועצות ההלכה עונות לנשים בקו פתוח לעשרות פניות מידי ערב ומספקות מענה נשי מקצועי להתמודדויות של אלפי זוגות בשמירת ההלכה ובתחומי בריאות נלווים כגון פוריות, בדיקות ובעיות גינקולוגיות, דימומים בגיל המעבר ועוד נושאים הקשורים.
יועצות ההלכה שמוכשרות בקרן אריאל משמשות גם ככתובת בתוך הקהילה בתחום טהרת המשפחה ונושאים נלווים, בארץ ובעולם, בנוסף מעבירות היועצות קורסי רענון וערבי עיון בנושאים אלה.
בשנת תשע"ח יצא לאור הספר 'נשמת הבית'. זהו ספר שאלות ותשובות שנשלחו ליועצות ההלכה בנושאי היריון, לידה, הנקה ואמצעי מניעה. השאלות בספר משקפות את השאלות השכיחות שמגיעות ליועצות. הספר בנוי בצורה של סימנים ובכל סימן ישנה תשובה קצרה לאשה ולאחר מכן הרחבה הלכתית מעמיקה, הכוללת ראשונים ואחרונים. בחלקו השני של הספר ישנם נספחים רפואיים שמסבירים את הרקע הרפואי לתשובות. התשובות כולן נכתבו ביד צוות יועצות הלכה, ונערכו בידי הרב יהודה והרבנית חנה הנקין.
ארמון מרינסקי (סנקט פטרבורג)
ארמון מרינסקי (ברוסית: Мариинский дворец; בתעתיק מדויק: מריאינסקי – הארמון נקרא בעברית גם ארמון מריאינסקי) הוא ארמון במרכז סנקט פטרבורג המהווה מרכיב חשוב במתחם כיכר איסק הקדוש. משמש כיום כמשכן האספה המחוקקת של סנקט פטרבורג.
יועצת הלכה
התייחסות ליועצות ההלכה בציבור
בניגוד למיזמים אחרים המכשירים נשים להורות הלכה, יועצות ההלכה מקובלות על רבים בציבור הדתי, בשל עיסוקן בטהרת המשפחה בלבד וכן בשל הגדרתן כ'יועצות הלכה' ולא כרבניות. כך למשל בתשובה באתר כיפה כותב הרב אבינר שאין חידוש בנשים שמלמדות לנשים הלכה ומביא לדוגמה את יועצות ההלכה שמלמדות הלכה מתוך כוונות טובות.
ארמון מרינסקי (סנקט פטרבורג)
היסטוריה
הארמון נבנה בשנים 1839-1844, בהתאם לתכנונו של האדריכל אנדריי שטקנשניידר, במקום בניין ישן שעמד במקום וחלקו שולב בארמון החדש. הארמון נקרא על שמה של מריה, בתו של ניקולאי הראשון לרגל נישואיה וכדי שישמש למגוריה. משפחת הנסיכים התגוררה בארמון מספר שנים, עד למות בעלה של מריה. לאחר מכך, בארמון התגוררו ילדי בני הזוג. בתקופת הנסיכה מריה היה במרכז הארמון גן החורף.
יועצת הלכה
התייחסות ליועצות ההלכה בציבור
רבנים אחרים הסתייגו בחריפות מהמיזם. כך למשל בתשובה באתר כיפה, כותב הרב ברוך אפרתי כי הרב ליאור שולל לחלוטין את כל עניין יועצות ההלכה, ואילו הרב אריאל מתיר לשאול אותן רק בעניינים הפשוטים והידועים ביותר, רק אם יודעים שהן לא פוסקות הלכה ולא מכריעות בעניינים קצת יותר מורכבים, אלא מעבירות לרב את כל השאלות.
ארמון מרינסקי (סנקט פטרבורג)
היסטוריה
בשנת 1885 הוחלט כי הארמון יהיה מקום מושבה של המועצה המדינית ומוסדות ממשלתיים נוספים. לצורך התאמת המבנה ליעודו החדש בוצעו עבודות בנייה נרחבות במבנה והאולם של גן החורף עבר שיפוץ משמעותי תוך התאמתו לשמש כאולם ישיבות.
יועצת הלכה
התייחסות ליועצות ההלכה בציבור
בנוסף, רבים רואים בתוכנית הכשרת יועצות ההלכה איום על הסמכות הרבנית בעולם האורתודוקסי, חלקם מתוך חשד במניעים המביאים נשים ללמוד תורה וחלקם מתוך התנגדות לכל שינוי בעולם הדתי.
ארמון מרינסקי (סנקט פטרבורג)
היסטוריה
לאחר מהפכת פברואר הארמון היה מקום מושבה של הממשלה הזמנית.
יועצת הלכה
תוכניות הכשרה נוספות
לאחר מספר שנים בהן מדרשת נשמת הייתה היחידה שהכשירה נשים להשיב בהלכות טהרת המשפחה נפתחו תוכניות דומות במספר בתי מדרש בארץ ובעולם.
ארמון מרינסקי (סנקט פטרבורג)
היסטוריה
לאחר מהפכת אוקטובר הבניין שימש מקום מושבם של מספר מוסדות ממשלה, בית ספר ואף בית חולים צבאי בתקופת מלחמת העולם השנייה.
יועצת הלכה
תוכניות הכשרה נוספות
במת"ן השרון פועלת תוכנית להכשרת מורות להלכה, תוכנית המכשירה נשים להיות מנהיגות ומשיבות הלכה בקהילה, הבקיאות בהלכות טהרת המשפחה ומעגל החיים.
בשנת 2016 הקים רבה הראשי של בריטניה, הרב אפרים מירוויס, את תוכנית "מעיין" להכשרת יועצות הלכה שיפעלו בקהילות היהודיות בבריטניה.
ארמון מרינסקי (סנקט פטרבורג)
היסטוריה
החל משנת 1945 הארמון הוא מקום מושבה של המועצה המחוקקת של סנקט פטרבורג.
תיאור המבנה
הבניין נבנה בסגנון נאו-קלאסי. חזית הארמון היא בצבע אדום-חום. הכניסה מעוטרת בעמודים של הסדר הקורינתי. תיאור הפנימי של הארמון בוצע בסגנון הבארוק הצרפתי של המאה ה-17.
הארמייה ה-30 (ברית המועצות)
היסטוריה
היחידה הוקמה ביולי 1941. לאחר הקמתה, הארמייה ה-30 הועברה לגזרת החזית המערבית. היא השתתפה בקרב סמולנסק. לאחר הקרב היא הועברה לחזית קלינין והשתתפה בהגנת קלינין ורז'ב. יחידות הארמייה ה-30 לחמו במרחב רז'ב עד לשנת 1943.
באפריל 1943 הוחלט לארגן את הארמייה מחדש והיא קיבלה שם של ארמיית המשמר העשירית.
פרנססק ויניאלס
פרנססק ויניאלס (בקטלאנית: Francesc Vinyals, לעיתים נודע בשם הספרדי "פרנסיסקו ויניאלס", Francisco Viñals; 1897–1951) היה כדורגלן ספרדי-קטלאני ששיחק כקיצוני. בין 1914 ל-1927 שיחק במדי ברצלונה והיה מהשחקנים הבולטים בה. ויניאלס, שהיה שחקן נמוך באופן יחסי, נודע בשל המהירות הרבה שלו ויכולת הכדרור הטובה שלו. לעיתים כונה "ויניאלטס".
קריירה
ויניאלס שיחק בברצלונה בין 1914 ל-1927, בתקופה בה בלטו שחקנים כגון פאולינו אלקנטרה, ז'וזפ סמיטייר, ריקרדו זאמורה, פליקס ססומגה, אמילי סאז'י-ברבה ופרנץ פלאטקו. ב-5 במרץ 1916, במשחק נגד ריאל מדריד שלימים נקרא בכינוי "הקלאסיקו" ונערך בקרר אינדוסטריה, האצטדיון הביתי של ברצלונה, הייתה התוצאה תיקו 0-0 לקראת סיום המשחק. אחד מהאנשים בקהל זעק: "ויניאלטס, 5 דורוס על כל שער שתבקיע!". ויניאלס הבקיע שני שערים, ברצלונה ניצחה במשחק וויניאלס זכה בפרס כספי גדול באופן יחסי לתקופה זו. ב-1 בנובמבר 1917, במשחק נוסף נגד ריאל מדריד, הבקיע שלושער וברצלונה ניצחה 3-1. כבר ב-14 באפריל 1918 נערך לכבודו משחק הוקרה בברצלונה. ברצלונה אירחה את סבדל וניצחה 1-0 משער שלו.
הארמייה ה-29 (ברית המועצות)
הארמייה ה-29 (ברוסית: армия я-29) הייתה ארמייה של הצבא האדום שלחמה במלחמת העולם השנייה.
היסטוריה
היחידה הוקמה ביולי 1941. לאחר הקמתה, הארמייה ה-29 הועברה לגזרת החזית המערבית. היא השתתפה בקרב סמולנסק. לאחר הקרב היא הועברה לחזית קלינין והשתתפה בהגנת קלינין ורז'ב. בעקבות פירוק ארמייה ה-31 יחידות שלה תגברו ארמייה ה-29.
בתחילת 1943 יחידותיה הועברו לארמייה החמישית וארמייה ה-20 והמטה שלה היה בסיס להקמת ארמיית הטנקים הראשונה.
בשנת 1968 הארמייה ה-29 הוקמה מחדש. היא הוצבה בגבול עם סין העממית לאור המתיחות באזור. מטה שלה היה ממוקם בעיר אולן-אודה. בשנת 1988 הארמייה פורקה.
בשנת 2010 הארמייה ה-29 הוקמה מחדש כחלק של הכוחות המזוינים של הפדרציה הרוסית. המטה של ממוקם בעיר צ'יטה.
שאנדור ביהרי
שאנדור ביהרי (בהונגרית: Bihari Sándor רזבאניה 19 במאי 1855 – בודפשט, 28 במרץ 1906) היה צייר יהודי-הונגרי. שנים מציוריו נרכשו על ידי הקיסר פרנץ יוזף.
ביוגרפיה
את ילדותו העביר ביהרי באוראדיה. הוא למד צבעות אצל אביו כצבע חדרים ודירות. בשנת 1874 עבר לגור בפשט, שם עבד בעבודת ריטוש במעבדת צילום. את שאיפתו להיות צייר יכול היה לבטא רק בדרכים עקיפות בשל חוסר יכולת כלכלית. בינתיים, למד בבית הספר לשרטוט וציור דגמים של הצייר ברטלן סקאי. בשנת 1876 עבר לווינה, שם ביקר באופן קבוע בהרצאות באקדמיה לאמנויות. בין 1878 לבין 1879 הפך לסטודנט רגיל באקדמיה. חזר לבודפשט והתפרנס מציורי דיוקנים. בשנת 1883 נסע לפריז, שוב תוך קשיי מימון ופרנסה. בפריז למד כשנה וחצי אצל ז'אן פול לורנס וביצע גם מחקרים לימודיים. לפרנסתו העתיק את ציורי מוזיאון הלובר עבור סוחרי אמנות. בין 1890 לבין 1891 ניהל בפריז בית ספר לציור. שם בעיר האורות התוודע לאימפרסיוניזם ול-plein air (מבוטא "פלנר") שהיה סגנון ציור באוויר בחוץ, סגנון שנכנס לאופנה במחצית השנייה של המאה ה-19, והתאפיין בשימוש באור טבעי ומפוזר במקום תאורת סטודיו ממוקדת. סגנון זה הפך למרכיב מכונן ביצירתו המאוחרת של ביהרי. הוא הושפע גם מסגנונו של הצייר מיהאי מונקאצ'י ההונגרי שהתגורר בפריז. לאחר שחזר להונגריה עבד להתגורר לסירוגין בעיר בסולנוק במזרח המדינה. הוא זכה בפרסים רבים וגם במענקים כספיים שהתלוו לפרסים. שנים מציוריו נרכשו כאמור על ידי הקיסר פרנץ יוזף. גם מאוחר יותר לא עזב ממש את סולנוק והפך לחבר מייסד של מושבת האמנים של סולנוק.
אלכסנדרו העלם
אלכסנדרו העלם או הנסיך הקטן (ברומנית: Alexandru Coconul - אלכסנדרו קוֹקוֹנוּל, ייתכן בסביבות 1611 - 26 ביוני 1632 איסטנבול) היה שליט ולאכיה ב-1623 - 1627 ושליט נסיכות מולדובה בשנים 1629–1630.
שלטונו הראשון - בוולאכיה- בחסות אביו
אלכסנדרו העלם (לכינוי ממקור יווני "קוקונול" היה באותה תקופה משמעות של "הנסיך הקטן" או "הנסיך הצעיר") היה בנו של השליט ראדו מיכניה ושל אשתו היווניה, ארגירה מינטי. נבחר ב-14 באוגוסט 1623 על ידי הבויארים לשליט ולאכיה כפי שהיה נהוג, בעקבות החלטה של השער הנשגב ומילא את מקום אביו שעבר להיות שליט של נסיכות מולדובה השכנה. מחמת גילו הצעיר הכוח בפועל בוולאכיה נשאר בידי אביו, ראדו מיכניה. הנסיך הקטין הועמד תחת אפוטרופסות מועצת הבויארים. בתקופה זו שתי הנסיכויות הרומניות - ולאכיה ומולדובה - מצאו עצמן בפעם שנייה מאוחדות תחת שליט אחד, אם כי בפועל בלבד. הכרוניקן מירון קוסטין תיאר אותו כ"חלש בגוף ובאופי" . את השליט הנער השיא אביו לצעירה יווניה מרובע פנר באיסטנבול, ושמה רוקסנדרה (לוקסנדרה) בגליצירי (1684-1610). בת של היווני האמיד סקרלטוס בגליצירי סאיג'י, היא סבלה מפגם מסוים בעין. החתונה שהתקיימה בעיר טקוץ' ובכפר מובילן, על הנהר סירט, נמשכה שבועיים והפכה, לדברי מירון קוסטין, לחגיגה משותפת של שתי הנסיכויות הרומניות. באו גם משלחות מחוץ לארץ -הונגריות ופולניות. במות אביו בשנת 1626 נאלץ אלכסנדרו לאסוף כ-4 מיליון אספרים על מנת לשלם לאוצר העות'מאני במטרה לשמור על ירושתו. הוא החזיר את החצר המלכותית לבוקרשט, שננטשה אחרי ההרס שזרעו בה בשנת 1595 הטורקים של סינאן פאשה. אחרי מות אביו בעיר חרלאו, דאג אלכסנדרו לקבורתו במנזר ראדו וודה בבוקרשט, שאת קירותיו הורה לצבוע עוד בשנת 1625. את מנזר קלוקוצ'וב בעיר סלטינה הקדיש למנזר קוטלומוסיו במתחם הקדוש בהר אתוס, שבו למד אביו המנוח.
ב-3 בנובמבר 1611 בסופו של דבר הודח אלכסנדרו מכס המלכות על ידי הסולטן העות'מאני והוחלף באלכסנדרו איליאש. במולדובה לאלכסנדר העלם נולד בן שנודע לימים כ"ראדו ג'יואן ביי". יש האומרים כי נולד מחוץ לנישואים.
שלטונו השני - במולדובה
בגלות איסטנבול שילם לשלטון העות'מאני סכום בשווי 100,000 דוקטים מזהב שלווה מוונציה כדי להתמנות שוב לשליט, אך הפעם בנסיכות מולדובה, במקום מירון ברנובסקי-מובילה. כיהן שם רק שנה בלבד והודח על ידי השער העליון בטענת חוסר התאמה לשלטון . ייתכן כי הסיבה האמיתית להחלפתו של אלכסנדרו במויסה מובילה הייתה הסכם שסוכם באותה תקופה בין העות'מאנים לפולין Analele Universității creștine Dimitrie Cantemir, București Serie nouă Anul 2 Nr. 3-4 p. 5 2011 מת בשנת 1632 באיסטנבול. אחרי מותו, בשנת 1635 אלמנתו, רוקסנדרה נישאה לניקולאוס מברוקורדטוס. והייתה לאמו של אלכסנדרוס מברוקורדטוס "אקס אפוריטון"
קואינטה ברונסון
קווינטה ברונסון (באנגלית: Quinta Brunson; נולדה ב-21 בדצמבר 1989) היא סופרת, תסריטאית, מפיקה, קומיקאית ושחקנית אמריקאית.
ביוגרפיה
ברונסון נולדה וגדלה במערב פילדלפיה. פירוש השם שלה הוא "חמישי" בספרדית ומסמל שהיא הצעירה מבין חמישה ילדים. היא גדלה בעדה הנוצרית של עדי יהוה.
2014–2017: אינסטגרם ו־BuzzFeed
ברונסון במקור צברה קהל מעריצים ברשת באמצעות פרסום סרטונים קומיים באינסטגרם שלה בשנת 2014. במיוחד, סדרת "Girl Who Has Never Been on a Nice Date" הפכה לוויראלית והגדילה את קהל המעריצים הדיגיטלי שלה. לאחר מכן עבדה כמפיקת סרטונים עבור BuzzFeed לאחר שעבדה כפרילנסרית בחברה. הסרטונים שלה התמקדו בעיקר בבעיות שחווים בני עשרים.
בשנת 2016, ברונסון מכרה שתי סדרות רשת עם BuzzFeed: קומדיה עם תסריט בשם "Broke" ליוטיוב פרימיום, אותה כתבה, הפיקה וגם כיכבה בה; השנייה, "Up for Adoption", הופקה על ידי פלטפורמת הווידאו go90 של ורייזון, שבה היא גם כיכבה. ברונסון הייתה מועמדת על הופעתה ב-"Broke" לשחקן הטוב ביותר בקומדיה בטקס פרסי סטרימי בשנת 2017.
2018–הווה: "מצחיקה בשחור" ו"אבוט אלמנטרי"
ברונסון עזבה את BuzzFeed בשנת 2018. ב-4 באוקטובר 2018, הוכרז כי פיילוט בהפקה משותפת של ברונסון, לארי ווילמור וג'רמיין פאולר יפותח על ידי CBS לקומדיה בשם "Quinta & Jermaine". בפיילוט יככבו פאולר וברונסון כחברים ותיקים שחייבים להתמודד עם הריון לא מתוכנן; עם זאת, התוכנית לא עלתה.
בשנת 2019, היא הופיעה בתור ד"ר צ'רלי קולייר ואחותה התאומה, לילה, בסדרת הדרמה הקומית העל טבעית "איי זומבי", וגם דיבבה מספר דמויות בסדרת האנימציה "Lazor Wulf". באותו סתיו, ברונסון החלה לככב ולכתוב בסדרת המערכונים של HBO "מצחיקה בשחור"; אבל היא עזבה את העונה השנייה בגלל מחויבויות אחרות. בשנת 2020, ברונסון כיכבה בסדרת האנימציה "ילדה קסומה" לצד אנה גאסטייר.
בשנת 2021, ברונסון הופיעה בתפקיד משני בעונה השלישית של "עובדי אלוהים", וביוני יצא לאור ספר הביכורים שלה, "She Memes Well", אוסף של מאמרים על חייה האישיים והקריירה שלה.
פיילוט שיצרה ברונסון הופק על ידי ABC בשם "אבוט אלמנטרי" במאי 2021. ברונסון היא גם התסריטאית, מפיקה בפועל, ומככבת בסדרה. הסדרה עלתה לשידור ב-7 בדצמבר 2021 וזכתה לביקורות חיוביות. היא מחזיקה בדירוג של 97% ב-Rotten Tomatoes על סמך 38 ביקורות. היא נכללה ברשימת טיים 100 לשנת 2022.
בשנת 2022 דיבבה את דמותה של אייבי בסדרת ההנפשה "מכוניות בדרכים" של שירות הסטרימינג דיסני+.
מיקרוסטלייט
מיקרוסטלייט (באנגלית: Microsatellite) הוא אזור גנומי המורכב מחזרות רבות של רצף קצר בן 2–6 נוקלאוטידים. המיקרוסטלייטים משמשים כמרקרים גנטיים הודות לוריאביליות הקיימת בהם באוכלוסייה. הוריאביליות הזו נובעת ממספר החזרות המשתנה של המיקרוסטלייטים באנשים שונים.
מאפיינים
דוגמה נפוצה למיקרוסטלייט היא (CA(n כש-n הוא מספר הפעמים שהרצף CA חוזר על עצמו והוא משתנה באללים שונים. מספר הנוקלאוטידים של הרצף החוזרני הוא לרוב 1 עד 4, אם כי גם 5 ו-6 קיימים ומספר הפעמים שהרצף חוזר על עצמו נע בין 3 ל-100 חזרות. החזרה CA נפוצה מאוד אצל בני אדם וביצורים אחרים והיא מופיעה כל כמה אלפי בסיסים. הסיבה לפולימורפיזם הרב במיקרוסטלייטים היא הקצב הגבוה של אירועי המוטציות (שינויים בDNA) באזורים אלו, אשר נובע עקב הנטייה של רצפים מסוג זה ליצור לולאה בזמן הכפלתם, המובילה לאירוע של אינסרשן (אירוע שתוצאתו היא הוספת רצף DNA חדש לרצף DNA קיים).
שימושים
מיקרוסטלייט יכול לעבור אמפליפיקצייה בתגובת PCR על ידי שימוש ברצפים הצדדיים של המיקרוסטלייט כתחלים. תהליך זה יכול ליצור מספיק DNA כדי לראותו לאחר הרצה בג'ל אלקטרופורזה וצביעתו בעזרת צבען DNA כגון אתידיום ברומיד. הודות לכך המיקרוסטלייט משמשים כשיטת אבחון גנטי בה משתמשים על מנת להבדיל בין פרטים שונים מאותו המין, תוך השוואת דגימות הDNA שלהם. דוגמאות למצבים בהם משתמשים בשיטה הזו: לאחר הרצה בג'ל מתקבלים 2 בנדים (פסים של DNA באורך מסוים המתקבלים לאחר הרצתו בג'ל) עבור כל אדם (לכל כרומוזום 2 עותקים – אחד מהאם ואחד מהאב ולכן מתקבלים 2 בנדים בסוף הבדיקה). על ידי השוואת תוצרי ההרצה בג'ל של בדיקה זו ניתן לאמת או להפריך קשר בין 2 דגימות, למשל – התאמת DNA של חשוד בפשע וDNA שנמצא בזירת הפשע: אם 2 הבנדים של הDNA מזירת הפשע ושל החשוד יהיו זהים – תהיה התאמה.
על אף שהסיכוי שלשני אנשים זרים יהיו אללים זהים במיקרוסטלייט מסוים הוא מאוד נמוך, כדי לצמצם את האפשרות הזו למינימום האפשרי מבצעים בדיקה זו על מספר מיקרוסטלייטים במקביל.
כביש 767
כביש 767 הוא כביש רוחב אזורי בצפונה של ישראל, המחבר את כפר תבור לדרום הכנרת.
היסטוריה
הכביש תוכנן בתחילת שנות ה-20 לחבר בין מושבות הגליל התחתון מכנרת ועד כפר תבור. העבודות על הכביש החלו באוקטובר 1924 בכביש שחיבר בין יבנאל ובית גן. עבודות אלו בוצעו במימון המושבות עצמן, בעזרת הלוואה שקיבלו מההנהלה הציונית. מחלקת העבודות הציבוריות של ממשלת המנדט סייעה בהשאלת מכונת סלילה לביצוע העבודות. עד אוגוסט 1925 נסללו כ-3 קילומטר. הממשלה הקימה גשר עבור הכביש מעל ואדי מיידאן, אך גשר זה נהרס בשטפון בינואר 1927. במחצית הראשונה של 1926 התקיים משא ומתן למציאת מימון להמשך סלילת הכביש עד לכנרת.
חנוכת הקטע הראשון של הכביש, מכנרת ליבנאל, התקיים בחגיגיות רבה במרץ 1929. בשנת 1933 הציעו חקלאי יבנאל למושל להעסיק את נפגעי הבצורת בסלילת הכביש מיבנאל לכפר תבור. אולם הכביש לא נסלל ובינואר 1938 פנו איכרי הגליל לממשלה בבקשה לסלול את הכביש. קטע נוסף של הכביש, מיבנאל לשרונה נסלל במחצית הראשונה של 1940. בתחילת 1940 הוגש למוסדות תזכיר משותף של התאחדות האיכרים והסתדרות הפועלים הדורשת את סלילת המשך הכביש משרונה לכפר תבור, כצורך חיוני של ההתיישבות היהודית בגליל. הכביש נסלל בשנת 1942. בספטמבר 1947 הוחל בסלילת הכביש מכפר תבור לשדמות דבורה.
בימי מלחמת העצמאות, עת נחסם כביש העמקים לתנועה על ידי הלגיון הערבי, הנסיעה בכביש 77 הייתה מסוכנת וכביש עכו-צפת היה בידי הערבים, היה כביש 767 הדרך הראשית שחיברה את הגליל המזרחי עם שאר חלקי מדינת ישראל. לאחר תום המלחמה חזר הכביש לשמש כמעט רק את התושבים ביישובים לאורכו: כפר כמא, יבנאל, שרונה ושדמות דבורה. בשנת 1965 נסלל הכביש מחדש.
בשנים 2003-2018 התרחשו בכביש בין כפר תבור לכפר כמא יותר מ-40 תאונות עם נפגעים, בהם נהרגו שמונה בני אדם ועשרות נפצעו, והוא זכה לכינוי "כביש הדמים". הכביש נעדר שוליים ובחורף 2014-5 נוצרו בו עשרות בורות. בפברואר 2018 נערכה במקום הפגנה של כ-200 משתתפים, בדרישה מהרשויות לטפל במפגעי הכביש. בחודש מרץ 2018 החלו עבודות שיפוץ נרחבות בכביש.
נבליים
נבליים (שם מדעי: Menuridae) היא משפחה של ציפורי שיר גדולות ובה סוג אחד - נבלי (Menura). עופות אלה חיים רק ביערות ובערבות אוסטרליה והם בולטים בעיקר בזכות יכולות חיקוי הקולות שהם שומעים בסביבתם ובשל נוצות הראווה הגדולות של זנבם.
בסוג ישנם 2 מינים שאורכם הממוצע, יחד עם הזנב, הוא עד 90 ס"מ והם ציפורי השיר הגדולות ביותר לאחר המינים עורב שחור ועורב עב-מקור. הם חיים בחורשים האוסטרליים, בעיקר באזור הטרופי ומחפשים חרקים, פירות ועלים. הם עפים רק לעיתים רחוקות.
כי בריבוע
בסטטיסטיקה, למונח כי בריבוע (\ \chi^2) מספר שימושים; מקור השם 'כי בריבוע' הוא באות היוונית כי (\chi).
בית מורמונט
בית מורמונט הוא אחד מבתי משפחות האצולה בסדרת הפנטזיה שיר של אש ושל קרח מאת ג'ורג' ר. ר. מרטין. בית מורמונט הוא אחד מבתי האצולה הישנים והקטנים בצפון והוא בן חסות לבית סטארק. מקום מושבם של בני מורמונט הוא באי הדובים ומימרתם היא "כאן אנו ניצבים".
היסטוריה
בית מורמונט נשלט בעבר על ידי הלורד ג'אור מורמונט שהחליט מסיבה לא ברורה להצטרף למשמר הלילה והפך לימים ללורד המפקד של המשמר. בנו, ז'ורה החליף אותו בתור הלורד של הבית. במהלך המרד של רוברט נקרא בית מורמונט להצטרף לבני חסותו, בית סטארק, ולהילחם לצידו בקרב. בעקבות בזבזנות כספית של אשתו של ז'ורה, בית מורמונט נכנס לחובות כלכליים קשים וז'ורה סחר בעבדים כדי להחזיר את החובות, חרף אחד החוקים העתיקים ביותר של הממלכה. לאחר שנודע הדבר ללורד אדארד סטארק, ז'ורה נשפט לגזר דין מוות ונמלט מאי הדובים למזרח. הוא הותיר במקומו את דודתו מאיג' כליידי של אי הדובים ונכון לספר החמישי, ריקוד עם דרקונים, היא עודנה מכהנת כראש הבית. בעיבוד הטלוויזיוני נהרגה מאיג' בחתונה האדומה וביתה ליאנה מורמונט הוכתרה לראש הבית.
ג'אור מורמונט
לשעבר ראש בית מורמונט ולורד אי הדובים. הצטרף מסיבה לא ברורה למשמר הלילה, וטיפס בסולם המשמר במהרה עד שהפך ללורד המפקד שלו. בנו, ז'ורה היה למחליפו, אך הלה ברח בעקבות סחר בעבדים ואחותו של ג'אור, מאיג' מונתה למחליפתו. החזיק ב"ארך טפר", חרב הפלדה הוולריאנית שהועברה בבית מורמונט במשך מאות שנים, עד שנתן אותה לג'ון שלג. נרצח במרד במצודה של קראסטר במהלך מסע אליו יצא עם יתר חברי משמר הלילה. במילותיו האחרונות ביקש לסלוח לבנו על פשעיו ולומר לו להצטרף למשמר. מכונה בשם "הדוב הזקן".
ז'ורה מורמונט
אחרי כן, הצטרף לדות'ראקים והצהיר אמונים לווייסריז טארגאריין, למרות שעבד בסתר עבור ואריז והמלך רוברט באראתיאון בתקווה לקבל חנינה מלכותית. אחרי מות וייסריז מצהיר ז'ורה אמונים לאחותו דאינריז טארגאריין ונהפך לאיש אמונה אחרי שהציל אותה מהתנקשות. הוא נופל שבי בקסמה ומעריץ את מידותיה הטובות. כשמתגלה לה שעבד בסתר עבור ואריז, היא מגרשת אותו ומתחייבת להרוג אותו אם תראה אותו שוב. בהמשך הוא חוטף את טיריון לאניסטר במטרה לרכוש מחדש את אמונה של דאינריז. אחרי שהוא מציל את חייה היא סולחת לו, והוא שב ומצטרף לפמליה שלה. היא מפתחת כלפיו רגשות עמוקים אך לא רומנטיים, ובהמשך מתאהבת בג'ון שלג. סר ז'ורה מורמונט נהרג בקרב עם צבא המתים כאשר הוא מגן על חייה של דאינריז, ומת בזרועותיה (עונה 8 פרק 3 "הלילה הארוך").
מאיג' מורמונט
הראש של בית מורמונט והליידי של אי הדובים, לאחר שירשה את התואר מהאחיין שלה, ז'ורה שגורש עקב סחר בעבדים. במהלך הספרים היא יוצאת להילחם דרומה לצד בית סטארק במלחמת חמש המלכים. לפני החתונה האדומה, היא נשלחת על ידי רוב סטארק למשימה חשאית ומאז מיקומה לא ידועה. בעיבוד הטלוויזיוני נאמר שנרצחה בחתונה האדומה.
אליסיין מורמונט
בתה השנייה של מאיג'. הפכה ליורשת לבית מורמונט לאחר מות אחותה דייסי בחתונה האדומה. בשל היעלמות אמה מתפקדת בפועל כליידי של אי הדובים וכראש בית מורמונט. נשבעת אמונים לסטאניס באראתיאון (יחד עם בית מורמונט כולו) לאחר שזה כובש את טירתם של בית גלובר מאנשי הברזל וחוטף את אשה גרייג'וי. אחרי כן, הופכת להיות שומרת הראש של אשה ומצילה אותו מהקרבה לאל האור. איננה מופיעה בסדרת הטלוויזיה.
ליאנה מורמונט
בתה הצעירה של מאיג'. בעיבוד הטלוויזיוני, אחרי מות אמה בחתונה האדומה הופכת לליידי של אי הדובים ולראש בית מורמונט. אחרי פגישתה עם ג'ון שלג וסאנסה סטארק נשבעת אמונים (ביחד עם בית מורמונט) לבית סטארק. אחרי ניצחונם בקרב הממזרים, היא הראשונה להכריז על ג'ון שלג כמלך הצפון. נהרגה בקרב נגד צבא המתים, לא לפני שהרגה ענק מצבא המתים.
כותלי
כָּתְלי (שם מדעי: Tichodroma muraria) הוא מין של ציפור שיר שוכנת צוקים וסלעים (מהם שמו) והמין היחיד במשפחת הכותליים (Tichodromadidae), הקרובה למשפחת הסיטיים. הכותלי מצוי בטבע לאורך דרום אירואסיה לרבות בישראל.
מאפיינים
תחום מחייתו של הכָּתְלי הוא ההרים הגבוהים של אירואסיה, בגבהים שבין 1000 ל-3000 מטר. בחורף הכָּתְלי יורד לאזורים נמוכים יותר ודרומיים יותר. בישראל הוא חורף נדיר ביותר, בחודשים ינואר ופברואר. ניתן לראותו בצוקים של נחל עיון, נחל דישון, הארבל ובקניוני מדבר יהודה.
אורך הגוף של הכָּתְלי הבוגר הוא כ 15.5–17 ס"מ, אורך הכנף כ-10 ס"מ והמשקל כ 17–19 גרם. צבעו הוא כחול-אפור, אולם המאפין הבולט ביותר הוא צבע השני של הכנפיים.
הכָּתלי ניזון מחרקים אותם הוא מלקט בין חרכי הסלעים, ולעיתים גם לוכד אותם במעופם.
פעם אחת בשנה הנקבה מטילה 3 עד 5 ביצים באורך כ-21 מ"מ. הנקבה לבדה דוגרת על הביצים 19–21 ימים, וכל אותו הזמן מאכיל אותה בן זוגה. אחרי הבקיעה שני בני הזוג מאכילים את הגוזלים לתקופה של כ-30 יום.
לשכת המהנדסים
לשכת המהנדסים, האדריכלים והאקדמאים במקצועות הטכנולוגיים בישראל (ע"ר) היא הגוף המקצועי היציג של ציבור זה בארץ, ומטרתה להוות גוף לאומי מרכזי, אשר מטפח ומקדם את המשק בתחומי ההנדסה, האדריכלות והטכנולוגיה, ובמקביל פועל לקידום המעמד המקצועי של המהנדסים והאדריכלים במדינת ישראל.
היסטוריה
הלשכה היא ממשיכתה של אגודת האינג'ינרים והארכיטקטים בישראל (א.א.א.י), שנוסדה בשנת 1922, הקימה את בית המהנדס והאדריכל בשנת 1936, וייסדה מוסדות ציבור כגון: מכון התקנים הישראלי, המכון לפריון העבודה והייצור ומרכז הבנייה הישראלי.
לשכת המהנדסים, האדריכלים והאקדמאים במקצועות הטכנולוגיים בישראל הוקמה בשנת 1985 לפי הסכם בין א.א.א.י, הסתדרות המהנדסים בישראל וארגון האקדמאים העצמאיים במקצועות ההנדסה, האדריכלות והטכנולוגיה בישראל.
הלשכה הביאה לחקיקת חוק המהנדסים והאדריכלים בכנסת בשנת 1958 – החוק שבא להסדיר את מקצועות ההנדסה והאדריכלות בישראל, ולהבטיח שהציבור יקבל שירות מקצועי (תכנון, ייעוץ, פיקוח וביצוע) רק ממי שהוסמך לכך. חוק זה עבר שינויים, שהאחרון בהם היה בשנת 1992.
מעמד לשכת המהנדסים
הלשכה מוכרת בחוק המהנדסים והאדריכלים, חוק התכנון והבנייה, חוק התקנים וחוק האיל"ח. הלשכה מוכרת על ידי גופים ממשלתיים, דוגמת משרד הכלכלה (האחראי מטעם הממשלה על חוק המהנדסים והאדריכלים), כארגון היציג של מקצועות ההנדסה והאדריכלות בישראל.
הלשכה מוכרת על ידי נשיא ביהמ"ש העליון והנהלת בתי המשפט, כארגון המקצועי והציבורי הממנה עבור בתי המשפט בישראל את המומחים בתחומי ההנדסה והאדריכלות.
הלשכה ממנה את נציגי הציבור המקצועי בוועדות התכנון והבנייה המקומיות, המחוזיות והמועצה הארצית, ועדות למסירת עבודות חוץ למתכננים במשרדי הממשלה וכדומה.
מוסדות לשכת המהנדסים
כמוסדות הלשכה מוגדרים רק מוסדות נבחרים הפועלים על פי התקנון ומכוחו. בלשכת המהנדסים – ועידה ארצית, בה ייצוג לכל המקצועות על פי משקלם היחסי, הנהלה, יו"ר, נשיא וועדת ביקורת. יו"ר הלשכה הוא גיא שעשע. נשיא הלשכה הוא ד״ר עמנואל צבי ליבן. במסגרת לשכת המהנדסים פועלות אגודות מקצועיות בתחומים שונים: אגודת מהנדסי מכונות, אגודת מהנדסי כימיה וכימאים, אגודת מהנדסי חשמל ואלקטרוניקה, אגודת מהנדסי תעשייה וניהול, אגודת מהנדסי בטיחות, אגודת מדע מחשבים ותוכנה, אגודת סביבה וקיימות, איגוד המהנדסים לבניה ותשתיות, עמותת האדריכלים המאוחדים ואיגוד מהנדסי ערים. בתוך האגודות פועלים ענפים מקצועיים בנושאים ספציפיים או רב-תחומיים. ללשכה 4 סניפים אזוריים: סניף ת"א והמרכז, סניף חיפה והצפון, סניף באר-שבע והדרום וסניף ירושלים והסביבה. לאחרונה הפעילה לשכת המהנדסים סניפים גם במקומות עבודה בהם נמצא ציבור גדול של מהנדסים: חברת החשמל, התעשייה האווירית, התעשייה הצבאית, בזק ועובדי צה"ל.
נתן נטע אולבסקי
הרב נתן נטע אולבסקי (1881 – 1966) היה רב בברית המועצות, פוסק מחבר ספרי הלכה, בהם, שו"ת חיי עולם נטע.
ביוגרפיה
נולד בעיירה שלוושניא בפלך ז'יטומיר (כיום אוקראינה), לאביו שהיה שוחט. מוריו הראשונים היו אביו וסבו שהיה רב העיירה. לאחר מכן נסע ללמוד בישיבת רמיילס בוילנא ושם גם הוסמך לרבנות. שימש כרב באחד מבתי הכנסת בווילנא, אך משנאלץ לעזור בפרנסת משפחתו, למד את מלאכת השחיטה ושימש כשוחט במספר עיירות בסיביר, בהם צ'רמחובה. מלחמת העולם הראשונה שיבשה את תוכניותיו לשוב לווילנא, והוא נותר בעיר אירקוטסק בסיביר שם שימש כרב הקהילה המקומית. בהיותו שם התפרסם שמו כאחד מגדולי ה"משיבים" בענייני ההלכה בברית המועצות, והוא ענה לשאלות שהגיעו אליו מכל קצווי המדינה.
עמד בקשרי מכתבים עם גדולי הדור באותה תקופה בהם ר' יוסף רוזין ("הרוגצ'ובי") וביותר עם ידידו הרב אבא דוד גולדפיין. כן שלח מאמרים תורניים לכתב העת המאסף שיצא בירושלים.
עם התגברות רדיפות הדת, מצד שלטונו של סטלין בסוף שנות העשרים, וסגירתו של בית המטבחיים הכשר באירקוטסק, עקר ר' אולבסקי למוסקבה בשנת 1931, שם גרו בנו וגיסתו. באותו זמן הוא עסק בלימוד משותף עם ידידו הרב אבא דוד גולדפיין, עד פטירתו של הרב גולדפיין בשנת 1937.
בשנות מלחמת העולם השנייה שהה הרב אולבסקי עם אשתו בקזחסטן. באותה תקופה בהם שהתה משפחתו שם, שרר עוני ומחסור. גם נייר עליו יוכל להעלות את חידושיו היה קשה למצוא. הרב היה אוסף נייר ממטווח של הצבא האדום ועליו כתב את חידושיו. עם סיום המלחמה חזרו בני הזוג למוסקבה שם שימש כרב בית הכנסת ברחוב מרינה-ראשצה במשך 20 שנה עד יום פטירתו. עם פטירת הרב שליפר – רבה הראשי של מוסקבה ב-1957, שימש הרב אולבסקי כרב העיר תקופה קצרה, אולם פרש מתפקידו זה, משראה את המגבלות שמטיל השלטון הקומוניסטי על תפקידו זה. נפטר ב-1967 ונקבר במלחובקה.
לרב אולבסקי היו שני בנים. האחד נעלם בזמן מלחמת העולם השנייה. בנו השני – משה, היה פרופסור למתמטיקה במוסקבה. הוא עלה לישראל בשנות התשעים והביא חלק מכתבי אביו שנדפסו מאוחר יותר.
נכדו, פרופ' אלכסנדר אולבסקי, שימש כפרופסור למתמטיקה באוניברסיטת תל אביב.
ספריו
בהיותו רב באירקוטסק נדפס בוילנא בשנת תרצ"א, ספרו הראשון – "חיי עולם נטע" שהוא ספר שו"ת בהלכה. הספר נדפס בליטא העצמאית מכיוון שהיה זה בלתי אפשרי להדפיסו בברית המועצות תחת השלטון הסטליניסטי. הרב שלח את תשובותיו למוציאים לאור במאתיים מכתבים נפרדים. הספר קיבל את הסכמות ר' חיים עוזר גרודזנסקי, הרוגצ'ובר, ר' חנוך אייגש ור' מנחם קרקובסקי מווילנא. אל הרב אולבסקי נשלח הספר המודפס ללא עמוד השער ועמודי ההסכמות למנוע ממנו הסתבכות עם השלטון הקומוניסטי.
הספר הוהדר ויצא לאור מחדש על ידי מכון ירושלים בשנת תשנ"ה, ואליו נוסף הספר "נטע רבעי" שיצא מכתב יד המחבר, שכאמור הועלה על ידי בנו ארצה.
הרב אולבסקי כתב ספרים נוספים הנמצאים עדיין בכתב יד, והם נמצאים כאמור בכתבי יד בידי מכון ירושלים.
סאלי לינדזי
סאלי לינדזי (באנגלית: Sally Lindsay; נולדה ב-8 ביולי 1973) היא שחקנית ומנחת טלוויזיה אנגלייה. היא מוכרת מהופעתה בתפקיד שלי אנווין באופרת הסבון הוותיקה "קורוניישן סטריט" של רשת ITV, ובדמות קאת' אגניו בסיטקום "עדיין פתוחים ברציפות" של ה-BBC.
ביוגרפיה
לינדזי נולדה בעיר סטוקפורט. הופעת הבכורה שלה בטלוויזיה הייתה בגיל שבע עם מקהלת בית הספר בביצוע הסינגל "There's No One Quite Like Grandma" שהגיע ב-1980 למקום הראשון במצעד הסינגלים הבריטי.
קריירה
ב-2005 זכתה לינדזי בפרס השחקנית הטובה ביותר של "Inside Soap", ואחר כך רמזה בראיון ברדיו ה-BBC שהיא מתכוונת לעזוב את הסדרה עם סיום החוזה שלה כדי לקדם פרויקטים אחרים שלה. בהמשך הודיעה לינדזי שהיא תעזוב את הסדרה ב-2006 אחרי שגילמה את שלי במשך חמש שנים. בספטמבר ואוקטובר 2006 חזרה לגלם את הדמות במספר פרקים.
ב-2010 הצטרפה לינדזי לצוות שחקני תוכנית המערכונים "Scallywagga" ששודרה בערוץ BBC Three. עוד השתתפה מדי פעם בדרמה הקומית "Reggie Perrin" של BBC One לצדו של מרטין קלונס.
הסדרה "סקוט וביילי" ששודרה ברשת ITV החל מ-2011, פותחה על ידי לינדזי וחברתה לסדרה "קורוניישן סטריט" השחקנית סוראן ג'ונס. כחובבת סדרות טלוויזיה דוגמת "קגני ולייסי", התעניינה לינדזי ברעיון של תיאור חייהן של נשות מקצוע. היא עצמה הייתה צריכה לגלם את דמותה של ג'נט סקוט, אבל עקב הולדת התאומים לא יכלה להתחייב לתפקיד זה. במקום זאת מופיעה לינדזי בסדרה בדמות אליסון ביילי, אחותה של רייצ'ל, הדמות שמגלמת סוראן ג'ונס.
באוגוסט 2011 החלה לינדזי לככב בסדרה קומית של Sky1 "משפחה וצרות אחרות" (Mount Pleasant) בדמות ליזה, המתוארת כ"אישה אמיתית בנישואים אמיתיים החיה במקום אמיתי במנצ'סטר".
החל מ-2013 מגלמת לינדזי את גברת אגניו בסיטקום "עדיין פתוחים ברציפות" של ה-BBC. ב-2014 הופיעה בתפקיד אורח בפרק בסדרה "Citizen Khan". ב-2015 שיחקה בתפקיד קת'י בדרמה "Ordinary Lies" של ה-BBC.
בספטמבר 2011 החליפה לינדזי את קולין נולן והחלה להשתתף בתוכנית "Loose Women" כמגישה קבועה. ב-20 במרץ 2014 הופיעה בתוכנית בפעם האחרונה כחברת צוות.
בעונה ה-16 של התוכנית הופיעה לינדזי בסך הכל 53 פעמים. בעונה ה-17 הופיעה ב-22 תוכניות, ובעונה ה-18 הופיעה ב-25 תוכניות.
ב-2006 אחרי שעזבה את הסדרה "קורוניישן סטריט" התרכזה לינדזי בעבודה בתיאטרון. ב-2006 שיחקה בתפקיד מרילין מונרו במחזמר "Ella, meet Marilyn" מאת בוני גריר לצדה של ריין פריור בפלזנס אייס דום בפסטיבל הפרינג' באדינבורו. עוד באותה שנה הופיעה במחזה "The Ho-Ho Club" בתיאטרון קינגס הד באיזלינגטון שבלונדון. בקיץ 2007 שיחקה לינדזי בתפקיד ביאטריס בהפקה של "מהומה רבה על לא דבר" בטירת סטפורד.
בנובמבר ובדצמבר 2008 הופיעה לינדזי בדרמה "A Taste of Honey" מאת שילה דילייני בתיאטרון רויאל אקסצ'נג' במנצ'סטר.
לינדזי משתתפת בקביעות תוכנית רדיו של ה-BBC בשם "Radcliffe and Maconie Show. ב-2008 הוציאה DVD בשם "Sally Lindsay's Party Pub Quiz". היא הצטלמה לפרק פיילוט של הקומדיה "Till I Die" עבור רשת ITV וכיכבה בתוכנית הקומית בשם "Pick-Ups" של רדיו 4 יחד עם ג'ון תומסון.
ב-2008 דיבבה לינדזי את הדמות פיילה בייקוול בסרט "וולאס וגרומיט: עניין של חיים ומוות" מסדרת וולאס וגרומיט ששודרה ביום חג המולד. היא נבחרה לתפקיד אחרי שיוצר "וולאס וגרומיט" ניק פארק שמע את קולה ברדיו.
חיים אישיים
ב-2013 התחתנה לינדזי עם סטיב וייט, מתופף לשעבר בלהקות "The Style Council" ו-"Paul Weller Band". לבני הזוג יש שני בנים תאומים, ויק ולואי.
ב-2015 גילתה לינדזי שהיא תומכת במפלגת הלייבור והשתתפה בקמפיין עבור המפלגה בבחירות הכלליות.
רובוט צבאי
רובוט צבאי הוא רובוט אוטונומי או מופעל מרחוק לשימוש צבאי.
היסטוריה
רובוטים צבאיים היו קיימים כבר במלחמת העולם השנייה והמלחמה הקרה שם נעשה שימוש בגלית מוקש עוקב הגרמני והטלטנק הסובייטי.
על אף שהשימוש ברובוטים במלחמה הוא בדרך כלל נושא המוזכר במדע בדיוני, מתבצע מחקר נרחב על מנת שישמשו כאמצעי עתידי ללחימה. כבר היום מספר רובוטים צבאיים נמצאים בשימוש בצבאות שונים בעולם.
יש המאמינים שעתיד הלוחמה המודרנית יהיה על ידי שימוש במערכות נשק אוטומטיות. צבא ארצות הברית משקיע רבות במחקר ופיתוח על מנת לפרוס מערכות אוטומטיות שכאלה. המערכת הבולטת ביותר כיום בשימוש היא המטוס ללא טייס (לדוגמה: RQ-2 פיוניר ו-MQ-1 פרדטור) היכולה להיות חמושה בטילי אוויר-קרקע ומופעלת מרחוק בתפקידי סיור. בשנים 2004–2005 DARPA קיימה תחרויות ופרס של 2 מיליון דולר, במטרה לערב חברות פרטיות ואוניברסיטאות כדי לפתח כלי רכב בלתי מאויש שיוכל לנווט בשטח הקשה במדבר מוהאבי, בשנים 2012–2014 התקיימה תחרות אתגר הרובוטיקה של DARPA במטרה לפתח רובוטי שטח חצי-עצמאיים שיוכלו לבצע "משימות מורכבות בסביבות מסוכנות בהן אדם לא יכול לשרוד", בתחרות זו השתתפו גם חברות ישראליות.
לרובוטים צבאיים קיימים עדיין מגבלות טרם יהפכו לאוטונומיים בצורה מלאה משום שנדרשת התערבות מסוימת של בן אדם על מנת לוודא כי לא חל על המטרות מגבלות אש מסוימות, כפי שמוגדר בדיני המלחמה של אמנות ז'נבה.
בצה"ל
בצה"ל מופעלים משנת 2009 כלי רכב בלתי מאוישים חצי-עצמאיים מסוג גארדיום המשמשים כאמצעי תצפית בעיקר בפיקוד הדרום, לאורך גדר המערכת. כלי הרכב נוסעים לאורך הצירים, כאשר 90% מהזמן הדבר נעשה ללא התערבות המפעיל. באותה שנה החל חיל הים להפעיל את הפרוטקטור, כלי שיט בלתי מאויש. כמו כן קיימים בצה"ל רובוטים המיועדים לפירוק מטעני חבלה הנקראים סה"ר (סייר הנדסי רובוטי), הסה"ר נע בצורה אוטונומית לצורך גילוי מטענים וטיפול בהם. בדומה לחיל הרגלים, חיל ההנדסה הקרבית מחזיק ברובוט צבאי קטן מדגם "רונ"י" המשמש למטרות סיור וסריקה. ב-2022 נכנס לשירות הפנדה (דחפור D9T), דחפור רובוטי נשלט מרחוק.
כלי טיס בלתי מאויש (כטב"מ)
כלי טיס בלתי מאוישים הופיעו כבר בסוף שנות ה-70 של המאה ה-20. הם החלו כמטוסים זעירים ללא טייס (מזל"טים) המופעלים בשלט רחוק ובהמשך התפתחו לכלים במגוון גדלים בעלי יכולות חצי-אוטונומיות וטווחי טיסה ארוכים. כיום ישנם מגוון רחב של כטב"מים למגוון משימות. בנוסף לכטב"מי מודיעין או הטעיה ישנם כטב"מי תקיפה, המסוגלים לירות חימוש מדויק על מטרות קרקעיות.
לדוגמה: הרמס 450, סקיילרק 1 והארופ.
כלי רכב בלתי מאויש (כרב"מ)
כרב"מ הוא כלי רכב (לרוב על בסיס רכב שטח, טרקטורון או כלי צמ"ה) שנע על פני הקרקע ומבלי שנמצא עליו בן אדם. הוא נועד בעיקר למשימות סיור, פינוי מוקשים ופתיחת צירים במצבים בהם נוכחות אדם עלולה להיות מסוכנת. הכרב"מ מצויד בדרך כלל בחיישנים ומצלמות על מנת לקבל קלט מהסביבה. יחסית לתחום הכטב"מים, תחום הכרב"מים נמצא רק בתחילת דרכו עקב הקושי לנווט את הכלי בקרקע רוויית מכשולים ומגבלות תנועה.
לדוגמה: גארדיום (מכונה בצה"ל "שותף נאמן"), רעם השחר, פו הדב ופנדה (דחפורי D9 בשירות צה"ל בשלט רחוק), שומר גבולות (כרב"ם), אוונגרד, סה"ר ו-SWORDS.
כלי שיט בלתי מאויש (כשב"מ)
כשב"מ יכול לשמש למשימות סיור ימיות, לוחמה ימית או איתור מוקשים ימיים, בצורה אוטונומית או כאשר הוא נשלט מרחוק, כחלק מצי של ספינות מאוישות או לבדו.
לדוגמה: קטאנה ופרוטקטור.
רובוטים לסילוק פצצות
רובוטים לסילוק פצצות הם רובוטים בשלט רחוק שמופעלים על ידי חבלן ומטרתם לנטרל מטעני חבלה. רובוטי חבלה נמצאים גם בשימוש משטרתי-אזרחי ולא רק בשימוש הצבא. רובוטים אלה כוללים בדרך כלל מצלמת וידאו, זרוע עם צבת ולעיתים גם רובה שוטגאן. חלק מהרובוטים יכולים לנוע בצורה אוטונומית, לזהות מטענים ולנטרלם.
לדוגמה: רמוטק אנדרוס וטאלון.
יתרונות
מייג'ור קנת רוז מצבא ארצות הברית מונה את היתרונות ברובוטים צבאיים בלחימה:
סיכונים
ב-2009 נערכה ועידה בהשתתפות מומחים ודנו במצב היפותטי שבו רובוטים ומחשבים יהיו עצמאיים ויקבלו החלטות לבדם, הדבר ידוע כסינגולריות טכנולוגית. חלק מהמומחים העלו שאלות בנוגע לרובוטים צבאיים, במיוחד לכאלה שניתנת להם מידה מסוימת של אוטונומיות. צי ארצות הברית הפיק דוח בנושא שמצביע על כך שככל שהרובוטים הצבאיים יהפכו למורכבים יותר, צריכה להיות תשומת לב גדולה יותר ליכולת שלהם לקבל החלטות אוטונומיות.
היבטים חוקיים ואתיים
ישנם המתנגדים לפיתוח רובוטים צבאיים אוטונומיים בעלי נשק, הדבר נובע משלוש סיבות עיקריות: פרופסור נואל שארקי הוא מדען מחשבים מומחה בינלאומי לרובוטיקה ולאינטליגנציה מלאכותית שהרצה באוניברסיטת שפילד בבריטניה. הוא מציין כי ההבחנה בין לוחמים ללא מעורבים היא משימה קשה ומורכבת מדי לרובוט. בנוסף טוען שארקי כי עיקרון המידתיות הוא דבר אשר צריך להיקבע על ידי מפקדים, בהתאם למקרה.
הרובוט עלול להתקלקל או לתפקד שלא על פי התכנון בעקבות כניסת וירוס או פגיעה מכדור לדוגמה, כתוצאה מכך הוא יכול לפעול כנגד כוחות ידידותיים, לפגוע בחפים מפשע ואף לבצע פשעי מלחמה. עולה השאלה מי האחראי משפטית ומוסרית למעשיו של הרובוט בשדה הקרב, האם המפקד שהגדיר את התוכנית? האם החברה המייצרת של הרובוט? שאלות אלה נותרו נכון להיום ללא מענה.
מנגד, יש הטוענים כי ניתן לתכנת רובוטים כך שיהיו מוסריים. בשנת 2002 הרובוטיקאי Gianmarco Veruggio, עשה שימוש לראשונה במונח "רובו-אתיקה" (Roboethics), שעיקרו הטמעה של מוסר ברובוט. מדובר במשימה מורכבת, אך אם היא תצלח, הטענה היא כי הרובוטים יוכלו להיות יותר מוסריים מבני אדם ולקבל החלטות טובות יותר בדילמות אתיות.
אפקט פסיכולוגי
חיילים אמריקאיים נותנים שמות לרובוטים המשרתים לצדם, לפעמים הם נקראים על שמות חבריהם האנושיים, משפחה, מפורסמים, חיות מחמד או על שם החייל שמפעיל אותם. "מין" הרובוט נקשר בדרך כלל למצב הזוגי של החייל המפעיל.
לעיתים מודבקות מדליות פיקטיביות על הרובוטים ואף נערכו הלוויות לרובוטים שנהרסו. ראיונות שנערכו עם חיילים העוסקים בגילוי חומרי נפץ העלו כי על אף שהם מרגישים טוב יותר לאבד רובוט מאשר בן אדם, הם גם מרגישים כעס ותחושת אובדן אם הרובוט נהרס. סקר שנערך בקרב 746 אנשי צבא אמריקאיים הצביע על כך ש-80% מהם אוהבים את הרובוטים הצבאיים שלהם, כאשר החיבה גדולה יותר כלפי רובוטיים קרקעיים מאשר אוויריים. הישרדות יחד במצבים מסוכנים מגדילה את החיבור בין החייל לרובוט, והתקדמות עתידית בתחום הבינה המלאכותית עשוי לחזק חיבור זה.
רובוטים צבאיים במדע בדיוני
רובוטיים צבאיים מופיעים בסרטי מדע בדיוני, סדרות טלוויזיה וספרים. פעמים רבות הם מוצגים ככלי נשק שיצא משליטת האדם המפעיל אותו ומהווים איום על האנושות. דוגמאות לרובוטים צבאיים בדיוניים:
אלף נשותיו של נפתלי סימן טוב
אלף נשותיו של נפתלי סימן טוב הוא סרט קולנוע ישראלי משנת 1989 בבימויה של מיכל בת-אדם, עם יוסי פולק וריטה בתפקידים הראשיים. יוסי פולק נבחר לתפקיד הראשי לאחר שיהורם גאון ויתר.
זה סרטה החמישי של מיכל בת-אדם שגם כתבה את התסריט המבוסס על הסיפור "אלף נשותיו של סימן-טוב" מתוך הקובץ "ציפורי חול" של דן בניה סרי (1987).
העלילה מתרחשת בשכונת הבוכרים בירושלים בשנות ה-20 ושם גם צולם הסרט. הוא מתאר חיים בשכונה דתית סגורה שהנשים עטויות בגדים ושום דבר לא נסתר מרכלניות השכונה. החיים החברתיים מתרכזים בשוק הירקות ובחנויות השכונה.
תקציר העלילה
נפתלי סימן טוב (יוסי פולק) הוא אלמן בגיל העמידה ששתי נשותיו הקודמות הלכו לעולמן באופן מסתורי והוא מפחד להינשא שוב מתוך אמונה שרובצת על זרעו קללה.
בתחילת הסרט מתוארת הלווית אשתו השנייה כשהוא עומד ליד הקבר, ונשות השכונה ובראשן יוכבד שמחיוף (לבנה פינקלשטיין) מרכלות עליו.
נפתלי נבדק על ידי רופא (ברוך דוד) שמודיע לו שאברי הרבייה שלו תקינים וכי עליו להתחיל יחסים אינטימיים עם נשים באיטיות ובהדרגה.
נפתלי מהסס ובדמיונו מופיע מדי פעם אמו המנוחה (ציפורה צברי) שאינה מדברת ואינה עונה על שאלותיו.
השדכן השכונתי (סלים דאו) ביחד עם הרב השכונתי, חכם דואק (נסים עזיקרי), מצליחים לאחר הפצרות, לשכנע את נפתלי להתחתן בפעם השלישית.
נפתלי בן 54 והשדכן מציע לו בחורה תמימה ובתולה בת 24 בשם פלורה (ריטה) שמביאה כנדוניה, תכשיטים שנתנה לה אמה. פלורה היא בחורה תמימה ואינה יודעת דבר על יחסי אישות. בגלל שנפתלי כאמור חושב שרובצת על זרעו קללה אינו מקיים איתה יחסי מין כראוי אלא מגיע לסיפוקו על ידי אוננות ושפיכה לתוך מגבת שהיא מביאה לו כל לילה נקייה ולא מבינה בבוקר מדוע היא מלוכלכת.
נפתלי ופלורה מוזמנים לחנוכת הבית של מוסא התימני, שם היא נפגשת עם המדיאן (יונתן צ'רצ'י), בעל חנות בדים גדולה בשכונה. נפתלי מאשר לה ללכת להמדיאן לבחור בד. המדיאן מנצל את ההזדמנות ומקיים יחסים עם פלורה (האקט המיני אינו מתואר לא בסיפור ולא בסרט). פלורה יוצאת נסערת מהמדיאן ומתעלפת ברחוב. היא מובאת לדירתה שם מטפל בה במסירות נפתלי שלא יודע מה קרה לה. נפתלי מביא את הבד מהמדיאן ומזמין תופרת (אתי גרוטס) לתפור שמלה לפלורה.
נפתלי שם לב לשינויים אצל פלורה בכך שהיא מבולבלת, מקיאה ומשמינה. הוא הולך לחכם דואק ושואל אותו אם אישה יכולה להרות ללא יחסים כמו מריה מנצרת. החכם משיב לו בבדיחות כי בנצרת היו עשרה נגרים.
הסרט מסתיים בהלוויתה של פלורה, ובנפתלי שנשאר ליד הקבר לאחר שכולם עוזבים ואז מניח אבנים על קברותיהן של שתי נשותיו הקודמות.
Spline
במתמטיקה, Spline ( פוּנְקְצִיַּת-אִפּוּץ) הוא פונקציה נומרית המוגדרת על ידי מקטעים המהווים פולינומים, ובעלת רמה גבוהה של חלקות במקומות בהם מתחברים שני מקטעי פולינום (נקודות המכונות קשר ובאנגלית knot).
בחישובי אינטרפולציה, אינטרפולציית spline מועדפת לעיתים קרובות על אינטרפולציה פולינומית מפני שהיא מניבה תוצאות אינטרפולציה דומות ובו בעת נמנעת מבעיית חוסר היציבות הנובעת מתופעת רונגה. בגרפיקה ממוחשבת, עקומות פרמטריות עם קואורדינטות הנתונות על ידי ספליינים הם פופולריים בגלל הפשטות של הבנייה שלהם, קלות ודיוק של הערכת הקירוב, היכולת שלהם לשערך צורות מורכבות באמצעות התאמת עקומת ועיצוב עקומות אינטראקטיבי.
השימוש הנפוץ ביותר של splines הם cubic splines, כלומר, מסדר 3—בפרט cubic B-spline, המקבילה לעקומת בזייר מרוכבת רציפה C2.
אטימולוגיה
המונח Spline אומץ על שם רצועה גמישה של מתכת המשמשת בדרך כלל מעצבים לסייע בציור עקומה מעוגלת.
דוגמאות
דוגמה פשוטה של spline ריבועי (מסדר 2) אשר בה S'(0)=2.
דוגמה פשוטה של cubic spline היא או ו
דוגמה של שימוש ב cubic spline כדי ליצור עקומת פעמון של פולינומי הפצה של ארווין-הול:
הגדרה
spline היא פונקציה מחולקת פולינומית ממשית. במקטע [a,b] המורכב מ-k תת-מקטעים  עם ההגבלה של S במקטע i הוא פולינום כך ש:
הסדר הגבוה ביותר של פולינומים P_i (t) נקרא סדר ה spline - S. כאמור, spline אחיד (uniform) אם כל תת-המקטעים באותו אורך ולא אחידה אחרת.
הרעיון הוא לבחור פולינומים באופן המבטיח חלקות מספקת ל S. באופן ספציפי, spline מסדר n, S נדרש להיות גם רציף וגזיר n-1 פעמים, בנקודות הפנימיות t_i: ל ו
פרנסיה רייסה
פרנסיה רייסה אלמנדרז (באנגלית: Francia Raisa Almendarez; נולדה ב-26 ביולי 1988) היא שחקנית אמריקאית.